b'\n_START_ARTICLE_\nUnderdog (terme)\n_START_PARAGRAPH_\nL\'efecte Underdog (tradu\xc3\xaft al catal\xc3\xa0: gos apallissat), \xc3\xa9s un terme emprat al m\xc3\xb3n angloparlant, especialment en pol\xc3\xadtica o esports, per referir-se a una persona o equip que t\xc3\xa9 poques possibilitats de guanyar un torneig, elecci\xc3\xb3 pol\xc3\xadtica, debat, etc._NEWLINE_No existeix una paraula espec\xc3\xadfica en catal\xc3\xa0 que sigui equivalent a underdog, tret d\'algunes frases com: "perdedor esperat", "el que s\'espera que perdi", "el que no \xc3\xa9s favorit", "el que porta les de perdre", etc. encara que de fet als mitjans s\'ha triat "gos apallissat". " Quan l\'underdog ven\xc3\xa7 al favorit, el resultat passa a ser una vict\xc3\xb2ria sorpresa.\n_START_SECTION_\nEmpatia amb l\'underdog\n_START_PARAGRAPH_\nLa tend\xc3\xa8ncia a la empatia del p\xc3\xbablic amb els underdogs t\xc3\xa9 arrels en el cristianisme i ha tingut un pes fonamental per als moviments d\'alliberament nacional, drets civils i promoci\xc3\xb3 de la just\xc3\xadcia social._NEWLINE_L\'enquadrament d\'un determinat grup com "underdog" o "overdog" pot variar, en cada moment hist\xc3\xb2ric. Durant la Primera Guerra dels B\xc3\xb4ers, els  Afrikaanders eren considerats els  "underdogs", doncs es tractava d\'un petit grup de persones  lluitant amb bravura contra la grandesa de l\'Imperi brit\xc3\xa0nic. Per\xc3\xb2 a  partir de 1948, amb la introducci\xc3\xb3 del programa pol\xc3\xadtic de l\'Apartheid, els Afrikaners  van passar a ser coneguts com a racistes i opressors, de manera que  els negres sud-africans es van convertir en els underdogs. _NEWLINE_De manera similar, en els inicis del moviment sionista, els jueus eren reconeguts com una minoria, objectiu de persecucions i, posterior genocidi.  La creaci\xc3\xb3 de l\'Estat d\'Israel, el 1948,  va ser considerada com una vict\xc3\xb2ria d\'aquests "underdogs". No obstant aix\xc3\xb2, amb el pas del temps, Israel es va convertir en una gran pot\xc3\xa8ncia militar i pot\xc3\xa8ncia ocupant de Territoris Palestins, de manera que els \xc3\xa0rabs palestins es van convertir en els underdogs. El govern d\'Israel es defensa, matisant l\'impacte dels atacs palestins a Israel, buscant que aix\xc3\xb2 pugui provar que els israelians encara s\xc3\xb3n els underdogs al mig dels poderosos pa\xc3\xafsos \xc3\xa0rabs._NEWLINE_L\'exhibici\xc3\xb3 d\'un conflicte en els mitjans de comunicaci\xc3\xb3 pot tenir una gran influ\xc3\xa8ncia sobre qui \xc3\xa9s vist com a "underdog" o com "overdog" i,  at\xc3\xa8s que hi ha una tend\xc3\xa8ncia del p\xc3\xbablic a tenir empatia amb els m\xc3\xa9s febles, les parts implicades en els diversos conflictes acusen freq\xc3\xbcentment als medis internacionals d\'ignorar o minimitzar els patiments del seu propi costat i d\'inflar els patiments dels seus oponents.'